  Виталий Пронин Алина АнтоноваАлина Антонова  пыриське Россиысь университетъёсысь тужгес усто кырӟасьёс куспын радъяськись «Универвидение» ӵошатсконэ. Туэ со Сыктывкарын  ортче.Конкурсэ пырисько пӧртэм университетъёсысь 24 егит кырӟасьёс. Алина Антонова Удмурт кун университетлэсь данзэ уте. Финалын со быдэстоз туала крезьгур вылэ понэм «Кӧшкемыт уйвӧт» вашкала удмурт кырӟанэз.21-тӥ шуркынмонэ, конкурслэн 2-тӥ нуналаз, 24 кырӟасьёс но группаос пӧлысь быръемын вал 12 тужгес устоосыз. Жюриез паймытӥзы Салехардысь, Кстовоысь пиос, Ханты-Мансийскысь нылъёслэн группазы,  Кемеровоысь, Йошкар-Олаысь, Абаканысь, Тюменьысь, Тверьысь, Москваысь, Санкт-Петербургысь кырӟасьёс. Шумпотымон, соос пӧлын Алина Антонова но.- Кышкыт вал, - ивортэ аслаз Instagram бамаз Алина. - Конкурслэн 2-тӥ нуналаз мон кырӟай Тина Кузнецовалэсь «Ваня» кырӟанзэ.Али нылъёс но пиос хореографъёсын, вокалъя дышетӥсьёсын ӵош мылысь-кыдысь финаллы дасясько. Финал ортчоз 24-тӥ шуркынмонэ.Ваньмыз умой, вера Алина, кыӵе-мар мылкыдыд шуыса, юаськод ке.Нош ми оскиськом, конкурсын со вормоз шуыса. Угось Алиналэн тыбыр сьӧраз уно вормонъёсыз ни. Кылем арын, кылсярысь, фин-угор чеберайёс пӧлын со тужгес устоез луиз.Dart Туспуктэм: Универвидение          Теги: дуннеын Егитъёс Крезьгур удмуртлык  